Cornerstone Selfsorgeenheid | LekkeSlaap
Cornerstone Selfsorgeenheid bied bekostigbare, gerieflike selfsorgverblyf in Potchefstroom. Die voetslaanroetes, nasionale monumente, diereparke, historiese museums, natuurparke en die jaarlikse Aardklopfees bied meer as genoeg om besoekers heel jaar besig te hou.
Die woonstel is op die eerste verdieping en het 5 slaapkamers wat apart of as geheel bespreek kan word. 4 van die kamers het 2 enkelbeddens wat in koninggrootte-beddens omskep kan word. Die vyfde kamer is ideaal vir 'n enkelreisiger en het 'n enkelbed. Elke kamer het 'n en suite-badkamer, 'n TV met sekere DStv-kanale, 'n yskassie, lugversorging en koffie- en teemaakgeriewe.
Gaste het toegang tot 'n gemeenskaplike kombuis met 'n yskas-vrieskas, stoof, oond, mikrogolf en basiese kookgerei. Die gemeenskaplike sitkamer het 'n TV en daar is ook 'n stoep.
Gaste kan toere na die museums en historiese besienswaardighede onderneem en ander doendinge in Potchefstroom sluit voetslaan, gholf, riviervlotvaart, inkopies, abseil en bergklim in.